Pandu

Inte el poema indù Mahabharata, Pandu (sànscrito: पाण्डु, łatinizà: Pãndu, łet. 'pàłido')  el ze sta un re de'l renjo Kuru. El ze sta el parenjo de i sincue fradełi Pandava, che i jera i puti che ła mojere Kunti ła ga bio da na serie de deità, par via de ła só inabiłità de fiołar par ła maledision de'l savio Kindama. El fazéa parte de ła dinastìa Kuru.

 Nasimento 
Co Vichitravirya el ze morto de malattia, Bhishma no'l ze sta bon de aséndar a'l tron par via de'l só voto, e ła łinia de Bahlika no ła ze sta vołonteroza de łagar el renjo de Bahlika. A ghe ze sta na crizi de sucesion a Hastinapura . Satyavati el ga po invità só fioło Vyasa a métar in stato łe raine Ambika e Ambalika drìo ła pratega de'l Niyoga. Co Vyasa el se ga visinà a Ambalika, ła xe sta spaventà da ła só parvensa spaventoza, e la ze deventà pàłida da'l dezgusto; donca, só fioło el ze nasesto pàłido. Parsò, el nome Pandu el ga senjifegar de pàłido.

 Renjo e maridauro 
Pandu el gheva inparà łe arte de l'arco, połìtega, aministrasion e rełigion da Bhishma. El jera un ecelso tirador de arco e un maharathi (gueriero). El ze deventà el sucesor de'l só renjo e el ze sta incoronà re del renjo Kuru. El jera maridà con Kunti, fioła adotiva de Kuntibhoja e fioła de Shurasena (parente de Vasudeva Anakadundubhi e nono de Krishna). Ła só segonda mojere ła ze sta ła prénsipa de'l renjo Madra Madri. El maridauro el ze sta proposto da Bhishma. Pandu el ga dapò concuistà i teritori de'l renjo Sindhu, Kashi, Anga, Renjo Trigarta, Kalinga, Magadha, ecc., e cusì el ga restabiłìo ła só supremasìa so tuti i re e el ga incrementà l'espansion de'l só inperio.

 Ła małedision de'l Kindama 

Finche'l casava inte un bosco (vardando da łontan, ła só vista ła se ga oscurà parsialmente da piante e àlbori), Pandu el ga visto un par de cervi in proceso de coito, e el ghe ga tirà drio frise; dapò el ga descoerto che i jera el savio Kindama e só mojere che i fazéa l'amore soto forma de cervi. El sazo morente el ga ponesto na maledision a Pandu, mia soło parché li ga copài inte l'amorizar, ma no'l gavéa njanca algun remorso de łe só asion. El re Pandu el ga descuso co el savio Kindama screditando ła sentensa de'l sazo Agastya sora de'l dreto de i Kshatriyas (casta gueriera) de casar. El savio Kindama el ga po małedito Pandu che se el provase a ndar rente a łe só mojere co l'intento de far l'amore, el morirìa.

 Ezilio 
Inrabià e sercando de pentirse de łe so asion, Pandu el ga consenjà e'l só renjame a Dhritarashtra e el se ga ezilià inte'l bosco. Łive, el ga scuminsià a far na vita da asieta co łe só mojere.

 Nasimento de i fiołi de ànema de Pandu 
Un di, Pandu el jera drio contar ła storia de el só nasimento e l1a só vołontà de deventar pare co ła só prima mojere,Kunti. Kunti ło ga informà de'l mantra de ła gravidansa che'l ghe jera sta insenjà da'l savio Durvasa. Pandu el zera stracontento e el ghe ga dito a Kunti de dopararlo par aver fiołi da deità adeguàe. El vołeva che só fiołi i ghese retitùdine, cosita el ga suzerìo Dharmaraja, ła dea de ła morte e de ła zustisia. Kunti ła ga cantà el só mantra e ła dea ła ghe ga concedesto Yudhishthira. Pi vanti, Pandu el ga espreso el só deziderio de aver un fioło potente. Sta fiada Kunti ła ga invocà Vayu e Bhima el ze nasesto. Pandu el ga suzerìo a Kunti de invocar Indra e un fiołoo vałorozo, Arjuna, el ze nasùo. Pandu el se ga sentìo małe par la mancansa de fiołi de Madri, e parsò el ga dimandà a Kunti de condivìdar el só mantra co eła. Arcojendo ła só stansia, Kunti ła ga revełà el só mantra na volta a ła mojer de Pandu pi zóvene. Madri ła ga invocà i zemełi Ashvin, e po ła ga fato naser Nakula e Sahadeva.

 Morte 
Un di, Pandu el se ga dezmentegà de ła maledision e el zera inprovizamente pien de brama par Madri. Injorando łe só inplorasion, el ga scuminsià un raporto sesuałe co eła. Dapò de l'ato, ła só małedision ła se ga conpìa e el ze morto. Atribuéndose ła morte de'l marìo a eła e colma de remorso, Madri ła se ga tolto ła só medema vita (probabilmente treso de l'àuto imołasion) vanti de aver consenjà só fiołi a Kunti.

 Referense 

Categoria:Induismo